Den ukrainsk-ortodokse kirke (Moskva-patriarkatet)

Moskva-patriarkatets ukrainsk-ortodokse kirke er én av de to største kirkene i Ukraina. Den er én av flere kirker som gjør krav på navnet ukrainsk-ortodoks, men er den eneste som er i kommunion med de andre ortodokse kirkene. Kirka utgjør en selvstyrt delkirke av Moskva-patriarkatet og ledes av metropolitten av Kiev og hele Ukraina,  Onufrij (Berezovs'kij) fra 2014.

Moskva-patriarkatets ukrainsk-ortodokse kirke angir å ha 11 000 menigheter. Medlemstallet er noe usikkert, men meningsmålinger antyder at 26 % av den ukrainske befolkningen er tilhengere av Moskva-patriarkatets ukrainsk-ortodokse kirke. Dermed er den noe mindre enn Kiev-patriarkatets ukrainsk-ortodokse kirke.

Kirka er best representert i de østlige og sydlige delene av Ukraina. Som liturgisk språk brukes for det meste gammelkirkeslavisk.

Struktur 

Moskva-patriarkatets ukrainsk-ortodokse kirke består av 51 eparkier (bispedømmer), hvorav ett er metropolitansetet:
Balta og Ananjiv eparkiBerdjansk og Prymors eparkiBila Tserkva og Bohuslav eparkiDniprodzerzjynsk og Tsaytsjanka eparkiDnipropetrovsk og Pavlohrad eparkiDonetsk og Mariupol eparkiDzjankoj og Rozdolne eparkiFeodosija og Kertsj eparkiHorlivka og Slovjansk eparkiIvano-Frankivsk og Kolomyja eparkiIzium og Kupjansk eparkiKamjanets-Podilskyj og Horodok eparkiKharkiv og Bohodukhiv eparkiKherson og Taurida eparkiKhmelnytskyj og Starokostjantyniv eparkiKhust og Vynohradiv eparkiKiev og hele Ukraina metropolitanbispedømmeKirovohrad og Novomyrhorod eparkiKonotop og Hlukhiv eparkiKrementsjuk og Lubny eparkiKryvyj Rih og Nikopol eparkiLuhansk og Altsjevsk eparkiLviv og Galicia eparkiMohyliv-Podilskij og Sjarhorod eparkiMukatsjevo og Uzjhorod eparkiMykolaiv og Voznesensk eparkiNizjyn og Pryluky eparkiNova Kakhovka og Henitsjesk eparkiOdessa og Izmail eparkiOleksandrija og Svitlovodsk eparkiOvrutsj og Korosten eparkiPoltava og Myrhorod eparkiRivne og Ostroh eparkiRovenky og Sverdlovsk eparkiSarny og Poliske eparkiSievjerodonetsk og Starobilsk eparkiSimferopol og Krim eparkiSjepetivka og Slavuta eparkiSumy og Okhtyrka eparkiTernopil og Kremenets eparkiTsjerkasy og Kaniv eparkiTsjernihiv og Novhorod-Siverskyj eparkiTsjernivtsi og Bukovina eparkiTultsjyn og Bratslav eparkiUman og Zvenyhorodka eparkiVinnytsia og Mohyliv-Podilskyj eparkiLutsk og Volhynia eparkiVolodymyr-Volynskyj og Kovel eparkiVoznesensk og Pervomajsk eparkiZaporizjzjja og Melitopol eparkiZjytomyr og Novohrad-Volynskyj eparki.

Historie 
For historia til den ukrainsk-ortodokse kirke før 1688 se metropolitten av Kiev.

Den ortodokse kirke i dagens Ukraina – opprinnelig underlagt patriarken av Konstantinopel – ble i 1688 en del av den russisk-ortodokse kirke. Metropolitten av Kiev mistet dermed sin ledelsesfunksjon over de ukrainske bispedømmene, og fikk redusert sin tittel fra metropolitt av Kiev og hele Rus til metropolitt av Kiev og Halytsj.

Etter Den ukrainske folkerepublikkens uavhengighet i 1918 innrømmet den russisk-ortodokse kirke autonomi til den ukrainske kirka. Autonomien ble imidlertid tilbakekalt i 1921, etter at hele Ukraina hadde blitt innlemmet i Den ukrainske sosialistiske sovjetrepublikk. Istedenfor ble den ukrainske kirka gjort til et eksarkat, men pga. borgerkrigen kunne ikke eksarken innsettes før i 1924. Misnøye med hva enkelte oppfatta som russisk-ortodokst fremmedstyre førte til grunnleggelsen av den ukrainske autokefale ortodokse kirke (som eksisterte fra 1921–36; 1942–44 og igjen fra 1990).

1990 fikk kirka igjen en stor grad av autonomi. Metropolittens tittel ble samtidig endra fra eksark av Ukraina til metropolitt av Kiev og hele Ukraina. Et russisk-ortodokst bispemøte avslo i 1992 en søknad fra den ukrainske kirke om autokefali (full selvstendighet). Da metropolitt Filaret av Kiev deretter stilte seg i spissen for grunnleggelsen av Kiev-patriarkatet, ble han erklært for avsatt. På et ukrainsk kirkemøte av biskoper som var lojale mot Moskva-patriarkatet, ble Vladimir Sabodan valgt til Filarets etterfølger.

Metropolitter 
Se liste over metropolitter av Kiev for metropolitter før 1990.
 Filaret Denysenko (1990–1992, avsatt)
 Volodymyr Sabodan (1992–d.d.)

Eksterne lenker 
  (ukrainsk, russisk, engelsk)

Ukrainsk-ortodoks, Moskva
Ukraina, Moskva
Ukrainsk-ortodokse kirke